
ПРЕДСЕДАТЕЛЯ НА
ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА
ОТ
ИНЖ. ЧАНКА КОРАЛСКА – ЗАМЕСТНИК-КМЕТ 

„СТРОИТЕЛСТВО, ИНВЕСТИЦИИ И РЕГИОНАЛНО РАЗВИТИЕ“ 

НА ОБЩИНА БУРГАС

ОТНОСНО: Одобряване на изработени проекти за:

1. Подробен устройствен план – План за улична регулация /ПУП-ПУР/ за трасета на нови обслужващи улици за транспортно обслужване на ПИ в територията на в.з. Росенец, гр.Бургас 
2. Подробен устройствен план – Парцеларен план /ПУП – ПП/ за утвърждаване на трасе на техническата инфраструктура, извън границите на урбанизираната територия за рехабилитация на довеждащ водопровод Ф 200

3. Подробен устройствен план – План за регулация и застрояване /ПУП-ПРЗ/ за ПИ с идентификатор 07079.11.633 по КК на гр.Бургас, находящ се в непосредствена близост до в.з. „Росенец“, гр.Бургас
УВАЖАЕМИ ОБЩИНСКИ СЪВЕТНИЦИ,

С Решение, прието на заседание проведено на 31.01.2023г., Протокол №47, т.14 от дневния ред, Общински съвет – Бургас е разрешил изработване на  проекти за Подробен устройствен план – План за улична регулация /ПУП – ПУР/ за утвърждаване на трасета на нови обслужващи улици за достъп между отделни квартали по регулационния план на в.з. „Росенец“, гр. Бургас, одобрен със Заповед №136 от 21.02.1991г. на ОНС – Бургас, осигуряване на транспортен достъп до главен път II-99 и промяна на подробния устройствен план – за улична регулация /ИПУП-ПУР/ за улица между осови точки 46, 107, 106, 105 и 104, в.з. „Росенец“, гр.Бургас .
С Решение, прието на заседание проведено на 19.12.2023г., Протокол №5, т.11 от дневния ред, Общински съвет – Бургас е одобрил задания за проектиране и е разрешил изработване на  проекти за Подробен устройствен план – Парцеларен план /ПУП – ПП/ за утвърждаване на трасе на техническата инфраструктура, извън границите на урбанизираната територия за рехабилитация на довеждащ водопровод Ф 200 и Подробен устройствен план – План за регулация и застрояване /ПУП-ПРЗ/ за ПИ с идентификатор 07079.11.633 по КК на гр.Бургас, находящ се в непосредствена близост до в.з. „Росенец“, гр.Бургас.

Съгласно програмата за управление и разпореждане с общинска собственост за 2024г., обектът е с първостепенно значение. 
С изработения проект се предвидени две нови обслужващи и свързващи улици между двете зони, довеждаща обслужваща улица към републикански път II-99 /Бургас – Созопол/, както и изменение на ПУП-ПУР в часта на осови точки с №№ 104, 105, 106, 107 и 46, във връзка с неприложена улична регулация и целесъобразността на устройствения план от изместване на уличната регулация.

С проекта за ПУП-ПП, трасето на довеждащ водопровод е предвидено в ПИ с идентификатор 07079.11.278 – вид собственост Общинска частна, вид територия Земеделска, НТП За селскостопански, горски, ведомствен път. Със сервитута се засягат ПИ с идентификатори 07079.11.280 – вид собственост Частна, вид територия Земеделска, категория 4, НТП Изоставена орна земя и 07079.11.604 –  вид собств. Общинска частна, вид територия Горска, НТП Широколистна гора.

За осигуряване на терен за напорен резервоар, при условията на чл.16, ал.1 от ЗУТ се урегулира ПИ с идентификатор 07079.11.633. Необходимата площ за напорен резервоар е 1000 кв.м., за която се определя УПИ I-685, в нов квартал 30, за останалата част от ПИ 07079.11.633 се обособява УПИ II-684 „За вилно строителство“, в същия новообособен квартал 30 с площ 13831 кв.м., а остатъка от общата площ на ПИ 07079.11.633 / 15012 кв.м./, равняваща се на 181 кв.м. се придава към улична регулация. ПУП-ПРЗ за ПИ 07079.11.633 е при условията на чл. 16 от ЗУТ и общата площ, предвидена за публични цели е 1181 кв.м, представляващи 8% от цялата площ на имота.

За инвестиционното предложение е издадено Решение № БС-141-ЕО/03.09.2024г. на Директора на РИОСВ-Бургас, като е преценено да не се извършва екологична оценка. 

Проектите са обявени на заинтересованите собственици по реда на ЗУТ. Видно от Акт за приключило обявяване от 18.04.2023г., акт от 19.02.2024г. и акт от 17.07.2024г., в законоустановения срок не са постъпили възражения.

Проектът е разгледан на заседание на ОЕСУТ, проведено на 07.12.2023г. и с решение обективирано в Протокол № 22/07.12.2023г. по т.6 от дневния ред, е приет.
Обектът е включен в програмата за управление и разпореждане с общинска собственост за 2024г. Съгласно разпоредбата на чл.65, ал.2 от НАРЕДБА № РД-02-20-5 от 15 декември 2016 г. за съдържанието, създаването и поддържането на кадастралната карта и кадастралните регистри – обн. ДВ. бр. 4, от 13.1.2017 г., във връзка с §8 от ПЗР към Наредба за изменение и допълнение на НССПКККР, проектите за ПУП-ПУР, ПУП-ПП и ПУП –ПРЗ са представени в СГКК.
Предвид гореизложеното и на основание чл. 21, ал. 1, т. 11 от ЗМСМА и чл. 129, ал. 1 от ЗУТ и като взех предвид Решение № БС-141-ЕО/03.09.2024г. на Директора на РИОСВ – Бургас,  решение на ОЕСУТ, изразено с Протокол № 22/07.12.2023г. по т.6 от дневния ред, акт за приключило обявяване от 18.04.2023г., акт от 19.02.2024г. и акт от 17.07.2024г., предлагам Общински съвет Бургас да вземе следното:

Р Е Ш Е Н И Е:


На основание чл. 21, ал. 1, т. 11 от ЗМСМА и чл.129, ал.1 от ЗУТ, Общински съвет Бургас одобрява:

1. Подробен устройствен план – План за улична регулация /ПУП-ПУР/ за трасета на нови обслужващи улици за транспортно обслужване на ПИ в територията на в.з. Росенец, гр.Бургас 
2. Подробен устройствен план – Парцеларен план /ПУП – ПП/ за утвърждаване на трасе на техническата инфраструктура, извън границите на урбанизираната територия за рехабилитация на довеждащ водопровод Ф 200

3. Подробен устройствен план – План за регулация и застрояване /ПУП-ПРЗ/ за ПИ с идентификатор 07079.11.633 по КК на гр.Бургас, находящ се в непосредствена близост до в.з. „Росенец“, гр.Бургас

Решението да се изпрати в 7-дневен срок за обнародване в „Държавен вестник“ по реда на чл. 129, ал. 1 от Закона за устройство на територията.


Решението подлежи на обжалване по реда на чл. 215, ал. 4 от ЗУТ чрез Общински съвет Бургас пред Административен съд - гр. Бургас в 30-дневен срок от обнародването му.

Приложения: Подробен устройствен план – План за улична регулация /ПУП – ПУР/ за утвърждаване на трасета на нови обслужващи улици за достъп между отделни квартали по регулационния план на в.з. „Росенец“, гр. Бургас, одобрен със Заповед №136 от 21.02.1991г. на ОНС – Бургас, осигуряване на транспортен достъп до главен път II-99 и изменение на подробния устройствен план – за улична регулация /ИПУП-ПУР/ за улица между осови точки 46, 107, 106, 105 и 104, в.з. „Росенец“, гр.Бургас;  Подробен устройствен план – Парцеларен план /ПУП – ПП/ за утвърждаване на трасе на техническата инфраструктура, извън границите на урбанизираната територия за рехабилитация на довеждащ водопровод Ф 200; Подробен устройствен план - План за регулация и застрояване /ПУП-ПРЗ/ за ПИ с идентификатор 07079.11.283 по КК на гр.Бургас, находящ се във в.з.“Росенец“, гр.БургасРешение № БС-141-ЕО/03.09.2024г. на Директора на РИОСВ – Бургас;.; решение на ОЕСУТ, изразено с Протокол № 22/07.12.2023г. по т.6 от дневния ред; акт за приключило обявяване от 18.04.2023г., акт за приключило обявяване от 19.02.2024г.; акт за приключило обявяване от 17.07.2024г.;  

ИНЖ. ЧАНКА  КОРАЛСКА

Заместник-кмет „Строителство, инвестиции

и регионално развитие“ на Община Бургас

